***……… (sz.) napirend***

# E L Ő T E R J E S Z T É S

**a Képviselő-testület 2019. június 27-i rendes ülésére**

## Tárgy: Alapítványok támogatása a 2019. évi Oktatásfejlesztési, Közművelődési, Kapcsolattartás a határon túli magyar iskolákkal, valamint Sport- és Tömegsport Keret terhére

Készítette: ……………………………  
Ötvös Zoltán osztályvezető

Intézményirányítási Osztály

Egyeztetve: ……………………………  
 Fermin Antonio Pineda  
 gazdasági igazgató

……………………………

Dankó Virág

alpolgármester

Látta: ……………………………

dr. Szalai Tibor

jegyző

……………………………

dr. Murai Renáta

jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének az Önkormányzat   
2019. évi költségvetéséről szóló 6/2019. (II. 20.) önkormányzati rendelete (a továbbiakban: Rendelet) 9. számú tábla *II.* *Egyéb működési célú támogatások áht-n kívülre* *a.* *Non-profit szervezeteknek* 1. sorában szereplő Oktatásfejlesztési Keretre 8 millió Ft, a 2. sorában szereplő Közművelődési Keretre 5 millió Ft, a 14. sorában szereplő Kapcsolattartás a határon túli magyar iskolákkal Keretre 2 millió Ft, még a tábla 3. sorában szereplő Sport- és Tömegsport Keretre 7 millió Ft előirányzatot hagyott jóvá.

A Rendelet 11.§ (1) bekezdés *b)* pontjában foglaltak alapján a 9. számú táblában szereplő jogcímek tekintetében a Közoktatási, Közművelődési, Sport és Informatikai Bizottság rendelkezik felhasználási jogkörrel.

Magyarország helyi önkormányzatairól szóló 2011. évi CLXXXIX. törvény 42. § 4. pontja értelmében a Képviselő-testület át nem ruházható hatáskörébe tartozik az alapítványi forrás átvétele és átadása. Ezzel összhangban a hivatkozott Rendelet 11. § (4) bekezdése tartalmazza, hogy *az alapítványok támogatására vonatkozó döntés nyomán a támogatás csak a Képviselő-testület jóváhagyásával folyósítható.*

A Közoktatási, Közművelődési, Sport és Informatikai Bizottság 2019. május 28. napján megtartott rendes ülésén megtárgyalta és jóváhagyta a rendelkezésre álló keretek elosztását. A Bizottság az alapítványok támogatását az alábbiaknak megfelelően javasolja.

A Bizottság

az **Oktatásfejlesztési Keret** terhére kiírt **19-01** regisztrációs számú, *a II. kerületben működő egyéb fenntartású köznevelési intézmények, civil szervezetek által szervezett táborok támogatására*benyújtott pályázatokat összesen 2 000 000 Ft-tal támogatja, amelyből az alapítványok részére 980 000 Ft támogatást javasol.

a **Közművelődési Keret** terhére kiírt **19-02** regisztrációs számú, *a II. kerületben működő egyéb fenntartású köznevelési intézmények, civil szervezetek által szervezett kulturális, művészeti programok, rendezvények támogatására* benyújtott pályázatokat összesen 2 500 000 Ft-tal támogatja, amelyből az alapítványok részére 830 000 Ft támogatást javasol.

a **Kapcsolattartás a határon túli magyar iskolákkal Keret** terhére kiírt **19-03** regisztrációs számú, *a II. kerületben működő egyéb fenntartású köznevelési intézmények, civil szervezetek határon túli magyar iskolák tanulóival való kapcsolattartásának támogatására* benyújtott pályázatokat összesen 400 000 Ft-tal támogatja, amelyből az alapítványok részére 400 000 Ft támogatást javasol.

a **Sport- és Tömegsport Keret** terhére kiírt **19-04** regisztrációs számú, a *II. kerületben működő sportklubok, sport- és diáksport egyesületek sporttevékenységének támogatására* benyújtott pályázatokat összesen 2 450 000 Ft-tal támogatja, amelyből az alapítványok részére 330 000 Ft támogatást javasol.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására!

**Határozati javaslat**

A Képviselő-testület a Közoktatási, Közművelődési, Sport és Informatikai Bizottság döntése nyomán az Önkormányzat 2019. évi költségvetéséről szóló 6/2019. (II.20.) önkormányzati rendelet 9. számú tábla 1. sorában szereplő Oktatásfejlesztési Keretből, 2. sorában szereplő Közművelődési Keretből, 14. sorában szereplő Kapcsolattartás a határon túli magyar iskolákkal Keretből, valamint a 3. sorában szereplő Sport- és Tömegsport Keret jogcím előirányzata terhére - a határozat mellékletei szerint - az alapítványi támogatások folyósítását jóváhagyja.

**Felelős:** Polgármester

**Határidő:** azonnal

A határozat elfogadásához egyszerű többségű szavazás szükséges.

**Budapest, 2019. június 14.**

Dr. Bíró Zsolt sk. KKSI Bizottság elnöke

|  |
| --- |
| **…./2019.(VI.27.) határozati javaslat mellékletei**  **II. kerületben működő alapítványok által szervezett táborok támogatása 2019. évben**  **A támogatás forrása: Oktatásfejlesztési Keret** |

|  |  |  |  |  |
| --- | --- | --- | --- | --- |
|  | **Ikt. szám  /2019** | **Intézmény, szervezet megnevezése** | **Pályázati program megnevezése** | **Megítélt támogatás (Ft)** |
| **1.** | **XIII-288-1** | Budai Ferences Énekes Iskola Alapítvány | Énekes Iskolai tábor | **220 000** |
| **2.** | **XIII-276-2** | Magyar Hagyomány Alapítvány és Népfőiskola | Nyári tábor | **70 000** |
| **3.** | **XIII-304-1** | Medve utcai Iskolai alapítvány | Angol nyelvi tábor (alsós és felsős osztályosok részére) | **130 000** |
| **4.** | **XIII-304-2** | Medve utcai Iskolai alapítvány | Kids Club angol program (elsősök részére) | **130 000** |
| **5.** | **XIII-323-2** | Pesthidegkúti Waldorf Általános Iskola, Gimnázium és Alapfokú Művészeti Iskola | Ókori Görög Olimpiai Játékok a XXI. sz. gyermekei számára | **90 000** |
| **6.** | **XIII-273-2** | Pitypang Humán Szolgáltató Alapítvány | Komplex művészeti tábor hátrányos helyzetű gyerekeknek | **60 000** |
| **7.** | **XIII-313** | Szent Angéla Alapítvány | Alsós hittantábor Mátraverebély - Szentkúton | **140 000** |
| **8.** | **XIII-302-2a** | Szövetség a Fiatalokért Alapítvány | Máriaremetei csoportvezetők képzése | **60 000** |
| **9.** | **XIII-302-2b** | Szövetség a Fiatalokért Alapítvány | Szeptemberi Családi Nap –  Veni Sancte | **80 000** |
|  |  |  | **Összesen:** | **980 000** |

|  |  |  |  |  |
| --- | --- | --- | --- | --- |
| **II. kerületben működő alapítványok művészeti és kulturális programjainak támogatása 2019. évben**  **A támogatás forrása: Közművelődési Keret** | | | | |
|  | | | | |
|  | **Ikt. szám  /2019** | **Intézmény, szervezet megnevezése** | **Pályázati program megnevezése** | **Megítélt támogatás (Ft)** |
| **1.** | **XIII-288-2** | Budai Ferences Énekes Iskola Alapítvány | Dániel - játék című középkori liturgikus dráma- játék | **100 000** |
| **2.** | **XIII-250** | Galéria Lénia Művészeti Alapítvány | két kiállítás szervezése | **160 000** |
| **3.** | **XIII-320** | Gyermek Tér Szülői Alapítvány | A Törökvész úti Ált. Iskola Gyermek Tér Programjában tanuló diákok kulturális programja | **60 000** |
| **4.** | **XIII-276-2** | Magyar Hagyomány Alapítvány és Népfőiskola | Hagyományok elméleti és gyakorlati tanítása | **120 000** |
| **5.** | **XIII-321** | Pasaréti Ferences Alapítvány | X. Pasaréti Családi Nap (gyermek és felnőtt előadások) | **250 000** |
| **6.** | **XIII-323-2** | Pesthidegkúti Waldorf Általános Iskola, Gimnázium és Alapfokú Művészeti Iskola | Pesthidegkúti Waldorf Iskola 2019. évi kulturális programjai | **140 000** |
|  |  |  | **Összesen:** | **830 000** |

|  |  |  |  |  |
| --- | --- | --- | --- | --- |
| **II. kerületben működő alapítványok határon túli iskolák tanulóival való kapcsolattartásának támogatása 2019. évben**  **A támogatás forrása: Kapcsolattartás a határon túli magyar iskolákkal Keret** | | | | |
|  | **Ikt. szám  /2019** | **Intézmény, szervezet megnevezése** | **Pályázati program megnevezése** | **Megítélt támogatás (Ft)** |
| **1.** | **XIII-323-1** | Pesthidegkúti Waldorf Általános Iskola, Gimnázium és Alapfokú Művészeti Iskola (Török Sándor Waldorf Pedagógiai Alapítvány) | Néprajzi gyűjtés és kulturális együttműködés Erdélyben | **250 000** |
| **2.** | **XIII-273-1** | Pitypang Humán Szolgáltató Alapítvány | Határon túli és hazai tanulók 30. kapcsolatának folytatása | **150 000** |
|  |  |  | **Összesen:** | **400 000** |

|  |
| --- |
| **II. kerületben működő alapítványok sporttevékenységének támogatása 2019. évben**  **A támogatás forrása: Sport- és Tömegsport Keret** |

|  |  |  |  |  |
| --- | --- | --- | --- | --- |
|  | **Ikt. szám  /2019** | **Intézmény, szervezet megnevezése** | **Pályázati program megnevezése, célja** | **Megítélt támogatás (Ft)** |
| **1.** | **XIII-238** | Alberta Alapítvány | Fogyatékos emberek szabadidő sportjának segítése, tömegsporton való részvétele | **80 000** |
| **2.** | **XIII-239** | AquaZona Alapítvány | Mozgássérült, fogyatékos és szociálisan hátrányos helyzetű gyermekek úszásoktatása | **160 000** |
| **3.** | **XIII-272** | Mentális Fejlesztési Alapítvány | Nemzetközi Crokinole Bajnokság rendezése | **90 000** |
|  |  |  | **Összesen:** | **330 000** |